कन्या तारामंडल

कन्या या वर्गो (अंग्रेज़ी: Virgo) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक कन्या के रूप में दर्शाया जाता था। आकाश में इसके पश्चिम में सिंह तारामंडल होता है और इसके पूर्व में तुला तारामंडल। कन्या तारामंडल को आकाश में इसके सबसे रोशन तारे, चित्रा (स्पाइका) के ज़रिये ढूँढा जा सकता है, जो आसमान का १५वा सब से चमकीला तारा है।

 तारे 
कन्या तारामंडल में १५ मुख्य तारे हैं, हालांकि वैसे इसमें ९६ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से २० तारों के इर्द-गिर्द २६ ग्रह परिक्रमा करते हुए पा लिए थे, जो किसी भी अन्य तारामंडल से ज़्यादा हैं। स्पाइका इस तारामंडल का सब से रोशन तारा है। खगोलीय गोले में क्षेत्रफल के हिसाब से यह दूसरा सबसे बड़ा तारामंडल है।Three Hundred and Sixty Five Starry Nights: An Introduction to Astronomy for Every Night of the Year , pp. 87, Simon and Schuster, 1990, ISBN 9780671766061, ... Virgo, in terms of area, is the second largest constellation in the sky ... सन् २०१३ में इसके सूरज की तरह के ही G-श्रेणी के ५९ कन्या तारे की परिक्रमा करता हुआ एक गुलाबी रंग का ग़ैर-सौरीय ग्रह पाया गया जो सूरज-जैसे तारों के ग्रहीय मंडलों में तब तक पाए गए ग्रहों में से सबसे कम द्रव्यमान रखता था।Pink Alien Planet Is Smallest Seen with Sun-Like Star , August 06, 2013, Space.com, ... the newly discovered exoplanet GJ 504b weighs in with about four times Jupiter's mass ...

 चित्रदीर्घा 

 इन्हें भी देखें 
 चित्रा तारा
 रॉस १२८ तारा
 तारामंडल
 कन्या राशि

 सन्दर्भ 

*
श्रेणी:तारामंडल
श्रेणी:हिन्दी विकि डीवीडी परियोजना